Brandenburger
Divizija Brandenburg je bila specijalna nemačka jedinica nazvana po istoimenoj oblasti u Nemačkoj. Ona nije bila klasična frontovska divizija. Nastala je organizacionim potčinjavanjem grupe obaveštajno-diverzantskih pukova i bataljona pod jedan divizijski štab aprila 1943.

Diviziju Brandenburg sačinjavale su specijalne obaveštajne i diverzantske kopnene, mornaričke i vazduhoplovne formacije namenjene za dejstva u neprijateljskoj pozadini, za vođenje tzv. malog rata (), kao i za vršenje diverzija, sabotaža i prepada na štabove, komande i druge ustanove. Njeni delovi izvodili su specijalne operacije u Tunisu, na Istočnom frontu, u Italiji i Grčkoj, a sa rasplamsavanjem partizanskog rata u Jugoslaviji, njene snage se sve više koncentrišu u Jugoslaviji i specijalizuju za protivpartizansku borbu.

Formiranje divizije počelo je krajem 1942. preformiranjem nastavnog puka „Brandenburg“. Zvaničan datum formiranja je 1. april 1943. Tada se u diviziji nalazilo 5 pukova (od kojih je 5. puk bio nastavni), padobranski bataljon „Brandenburg“ i Bataljon obalskih lovaca (). Pri formiranju divizija je neposredno bila vezana za admirala Vilhelma Kanarisa, šefa nemačke vojnoobaveštajne službe Abver, a od 1943. potpala je neposredno pod komandu nemačke Vrhovne komande Vermahta (). To je bila motorizovana divizija, od koje su se uvek najmanje tri puka nalazili na jugoslovenskom ratištu.

Njeni bataljoni i štabovi zaduženi su od štaba Druge oklopne armije za organizovanje, obaveštajnu i diverzantsku upotrebu četnika i raznih milicija protiv NOVJ. 1. puk Brandenburg je u Dalmaciji usmeravao i koristio Dinarsku diviziju JVuO, dok je 2. puk na teritoriji Sandžaka formirao muslimansku Legiju Krempler i koordinirao zajednička dejstva snaga JVuO i muslimanske milicije protiv NOVJ.

U rejonu sa obe strane druma Pljevlja—Čajniče, Divizija je, između 25. januara i 6. marta 1944, razbila nekoliko napada četničkih odreda i pripadnika nemačkog 2. puka »Brandenburg«, stacioniranih u Pljevljima  (Sredoje Urošević).

Nakon izbijanja krize u Srbiji avgusta 1944, svi delovi potčinjeni divizijskom štabu Brandenburg prikupljeni su u Srbiji, gde su učestvovali u borbama protiv NOVJ i kasnije Crvene armije. Tokom ovih borbi pretrpela je teške gubitke, pa je u njen sastav kao pojačanje integrisano ljudstvo jurišne divizije „Rodos“ koje je avionima prebačeno iz Grčke.

Divizija je u oktobru zadužena za zadržavajuću odbranu u Bačkoj, gde je prvi put delovala kao prikupljena frontovska divizija, pa je preformirana kao „Grenadirska divizija Brandenburg“. U novembru 1944. je predstavljala glavnu nemačku odbrambenu snagu protiv sovjetsko-jugoslovenskog desanta kod Batine. U ovim borbama pretrpela je teške gubitke, kad je spala na 130 boraca u proseku po jednom bataljonu.

Nakon sređivanja i izvesne popune ljudstvom i tehnikom, 1944. preformirana je kao Oklopna grenadirska divizija Brandenburg. Pod komandom štaba Druge oklopne armije vodila je borbe u južnoj Mađarskoj, a kapitulacija ju je zatekla u Austriji, gde se predala Crvenoj armiji.

Literatura 
  Druga proleterska udarna brigada - Sredoje Urošević
  - Sredoje Urošević

Spoljašnje veze 
 Divizija Brandenburg - Axis History Factbook 
 Division "Brandenburg" im Bandenkrieg 

Njemačke divizije u Drugom svjetskom ratu
Specijalne snage
Wehrmacht